న్యూఢిల్లీ: నగదు రహిత లావాదేవీలకు పెద్దపీట వేస్తున్న కేంద్ర ప్రభుత్వం.... ప్రతి అంశంలోనూ అదే ఒరవడిని కొనసాగిస్తోంది. కేంద్ర బడ్జెట్ ప్రతుల ముద్రణ కూడా విడతల వారీ తగ్గిస్తూ వచ్చింది.  తాజాగా  2017-18 ఆర్ధిక సర్వే, సార్వత్రిక బడ్జెట్ ప్రతులను కేవలం పార్లమెంటు సభ్యులకు మాత్రమే ముద్రించి ఖర్చును భారీగా తగ్గించడంతో పాటు పర్యావరణంపై తనదైన నిబద్ధత చాటుకుంది. లోక్సభ కోసం 543, రాజ్యసభ కోసం 245 మొత్తం ఒక్కో ఎంపీకి ఒక్కో కాపీ చొప్పున 788 కాపీలను మాత్రమే ముద్రించారు.  ఇంతకు ముందులాగా సాధారణ ప్రజానీకానికి, మీడియాకు బడ్జెట్ ప్రతులను ప్రింట్ చేసి ఇవ్వడం కాకుండా ఇప్పటినుంచి ఆన్లైన్లో డిజిటల్ కాపీని అందుబాటులో ఉంచుతారు. కేంద్ర ప్రభుత్వం 2016-17 బడ్జెట్ కోసం ఒక్కో కాపీకి రూ.3450 ఖర్చుపెట్టాల్సి వచ్చింది. వీటిని లోక్సభ ప్రత్యేక కౌంటర్లో రూ.1500 లకు అమ్మారు. అయితే ఈ ఏడాది నుంచి బయటి వ్యక్తులకు ప్రతుల ముద్రణ నిలిపివేయడంతో ఈ స్టాల్ కూడా మూతపడనుంది. కాగా ఇప్పటికే ఆర్థిక సర్వేను పార్లమెంటులో ప్రవేశపెట్టిన కేంద్ర ప్రభుత్వం నేడు సార్వత్రిక బడ్జెట్ను ప్రవేశపెట్టనుంది. ఈ రెండు కాపీలను డిజిటల్ రూపంలో ఆర్ధిక శాఖ అధికారిక వెబ్సైట్తోపాటు ప్రెస్ ఇన్ఫర్మేషన్ బ్యూరో వెబ్సైట్లో అందుబాటులో ఉంచుతారు.
newdhilly: nagadu rahita lavadevilaku peddapeeta vestunna kendra prabhutvam.... prati amsamloonuu adhe oravadini konasagistondi. kendra budget pratula mudrana kuudaa vidatala vaarii taggistuu vachindi.  taajaagaa  2017-18 aardhika sarve, saarvatrika budget pratulanu kevalam paarlamentu sabhyulaku matrame mudrinchi kharchunu bhariga tagginchadamtho paatu paryaavaranampai tanadaina nibaddhata chaatukundi. loksabha kosam 543, rajyasabha kosam 245 mottam okko empeeki okko kaapi choppuna 788 kaapeelanu matrame mudrinchaaru.  intaku mundulaagaa saadhaarana prajaaneekaaniki, mediaku budget pratulanu print chesi ivvadam kakunda ippatinunchi aanlainlo disital kaapeeni andubaatulo unchutaaru. kendra prabhutvam 2016-17 budget kosam okko kaapeeki roo.3450 kharchupettalsi vachindi. veetini loksabha pratyeka counterlo roo.1500 laku ammaru. ayithe ee edaadi nunchi bayati vyaktulaku pratula mudrana nilipiveyadamto ee stal kuudaa moothapadanundi. kaga ippatike aardhika sarvenu paarlamentulo pravesapettina kendra prabhutvam nedu saarvatrika badjetnu pravesapettanundi. ee rendu kaapeelanu disital roopamlo aardhika saakha adhikaarika vebsaittopaatu press infermation beuro websitelo andubaatulo unchutaaru.